Projektna dokumentacija je potrebna pred in med gradnjo montažne hiše, saj nam poda lokacijske in funkcionalne lastnosti objekta, kakor tudi oblikovne in tehnične lastnosti ter zajema:Idejno zasnovo, ki vsebuje celotno rešitev želenega objekta: tlorisno razporeditev in vizijo zunanjega videza. Zajeti mora vse pogoje za gradnjo iz lokacijske informacije oziroma prostorskega izvedbenega akta občine.Idejni projekt (vodilna mapa) je nadgradnja idejne zasnove in sistematično urejen sestav načrtov. Načrti morajo vsebovati najmanj načrt arhitekture in tiste vrste načrtov, ki so potrebni za izdajo smernic za projektiranje.Projekt za pridobitev gradbenega dovoljenja (PGD), je narejen na osnovi predhodno pridobljenih smernic in soglasij k projektnim rešitvam, na osnovi katerega upravna enota izda gradbeno dovoljenje.Projekt za izvedbo (PZI) vsebuje poročila, detajle in izračune za izvedbo objekta in ni obvezen dokument za pridobitev gradbenega dovoljenja.